Na podlagi 86. člena Zakona o osnovni šoli (Uradni list RS, št. 81/06 – uradno prečiščeno besedilo, 102/07, 107/10, 87/11, 40/12 – ZUJF, 63/13, 46/16 – ZOFVI-K, 76/23, 16/24 in 54/25) minister za vzgojo in izobraževanje izdaja

**P R A V I L N I K**

**o spremembah in dopolnitvah Pravilnika o dokumentaciji v osnovni šoli**

1. člen

V Pravilniku o dokumentaciji v osnovni šoli (Uradni list RS, št. 61/12, 51/13, 44/21 in 67/24) se v 6. členu prvi odstavek spremeni tako, da se glasi:

»Šola tri mesece pred začetkom pouka staršem izda potrdilo o šolanju.«.

1. člen

V 14. členu se za drugim odstavkom doda nov, tretji odstavek, ki se glasi:

»Šola, ki učenca prešola, drugi osnovni šoli posreduje vso dokumentacijo o izvedenem vzgojnem delovanju.«.

Dosedanji tretji odstavek postane četrti odstavek.

1. člen

 Priloga se nadomesti z novo prilogo, ki je sestavni del tega pravilnika.

**[KONČNA DOLOČBA](https://www.uradni-list.si/glasilo-uradni-list-rs/vsebina/2020-01-0247/%22%20%5Cl%20%22KON%C4%8CNA%C2%A0DOLO%C4%8CBA)**

1. [člen](https://www.uradni-list.si/glasilo-uradni-list-rs/vsebina/2020-01-0247/%22%20%5Cl%20%222.%C2%A0%C4%8Dlen)

[(začetek veljavnosti in uporabe)](https://www.uradni-list.si/glasilo-uradni-list-rs/vsebina/2020-01-0247/%22%20%5Cl%20%22%28za%C4%8Detek%C2%A0veljavnosti%C2%A0in%C2%A0uporabe%29)

Ta pravilnik začne veljati naslednji dan po objavi v Uradnem listu Republike Slovenije, uporabljati pa se začne 1. septembra 2025.

Št. 0070-12/2025-3350

Ljubljana, dne 30. julija 2025

EVA 2025-3350-0046

 Dr. Vinko Logaj

 minister

 za vzgojo in izobraževanje

*Priloga: Dokumentacija v osnovnih šolah*

**OBRAZLOŽITVE**

**K 1. členu:**

Določilo, ki ureja izdajo potrdila o šolanju, je glede na novo določilo izdaje potrdila o šolanju v skladu z novelo Zakona o osnovni šoli, ki je bila objavljena v Uradnem listu RS, št. 54/25 spremenjeno. Sprememba v tem pravilniku je uskladitvene narave glede na spremembo Zakona o osnovni šoli.

**K 2. členu:**

Novela Zakona o osnovni šoli na novo ureja vzgojno delovanje šole. Med ključne spremembe sodi tudi obveščanje in posredovanje dokumentacije o izvedenem vzgojnem delovanju šole šoli, na katero se učenca prešola. S tem se zagotavlja kontinuiteta vzgojnega dela z učencem. Sprememba je uskladitvene narave glede na spremembo Zakona o osnovni šoli.

**K 3. členu:**

Glede na vsebinske spremembe in dopolnitve Zakona o osnovni šoli, na primer: opredelitev učenca, ali je pripadnik romske skupnosti, vzgojno delovanje ipd., se v delu opredelitve elementov spreminjajo in dopolnjujejo posamezni obrazci šolske dokumentacije. Zaradi preglednosti se priloga, ki je sestavni del pravilnika, v celoti nadomesti z novo prilogo.

**K 4. členu:**

Člen določa, kdaj pravilnik stopi v veljavo in kdaj se ga začne uporabljati.